KS Daily View 11 ก.ค. 2022
11 กรกฎาคม 2565

KS Daily View 11.07.2022 > แกว่งตัวรอรายงานเงินเฟ้อสหรัฐ ความกังวล Recession ยังเป็นปัจจัยสร้างความผันผวน SET วันนี้คาดแกว่งในกรอบ 1560- 1570  หุ้นแนะนำ MTC
ต่างประเทศ :   ตลาดหุ้นทั่วโลกสัปดาห์นี้ KS ประเมินแกว่งตัวขึ้นต่อ(Sideway up) หลังจากดัชนีวัดความผันผวนหรือดัชนีวัดความกลัวของนักลงทุน(VIX Index) ปรับลดลงต่อเนื่องทำจุดต่ำสุดในรอบ 1 เดือน คาดสินทรัพย์เสี่ยงจะผันผวนน้อยลง   โดยความกังวลเศรษฐกิจถดถอยรวมถึงการใช้นโยบายการเงินตึวตัวหรือเร่งขึ้นดอกเบี้ยของสหรัฐหลังจากตัวเลขแรงงานที่ออกมาแข็งแกร่งเมื่อวันศุกร์จะยังเป็นปัจจัยกดดันตลาดหุ้น 
โดย Key event สำคัญในสัปดาห์นี้ที่จะมีผลต่อการเคลื่อนไหวตลาดหุ้นโลกคือ 1.) รอวันที่ 13 ก.ค. อัตราเงินเฟ้อสหรัฐ เดือน มิ.ย.  Consensus คาดอยู่ที่ 8.8%YoY เพิ่มขึ้นจาก 8.6%YoY หากออกมาต่ำคาดจะทำให้ตลาดหุ้นโลกปรับขึ้นแรง  KS ประเมินเงินเฟ้อยังทรงตัวสูง และมีโอกาสอ่อนตัวลงจาก  แต่หากออกมาสูงกว่าคาดประเมินตลาดอาจจะพักฐานลงช่วงสั้น แต่จะลงไม่มาก เนื่องจากในช่วงหลังตลาดให้น้ำหนักจากความกังวล  Recession มากกว่าประเด็นเงินเฟ้อสหรัฐ  2.) การเจรจาการค้าระหว่างสหรัฐฯ-จีน  3.)ตัวเลข GDP 2Q22 ของจีน ตลาดคาด 4.4%YoY ชะลอจาก 4.8%YoY KS ประเมินเป็น Bottom ในปีนี้ และตัวเลขเศรษฐกิจสำคัญอื่นๆของจีน  4.) การเยือนซาอุฯของ ปธน. Biden ระหว่าง 15-16 ก.ค. 
ในประเทศ : ประเมินสัปดาห์นี้ SET Index จะแกว่งตัวในกรอบ 1,500 - 1,600 จุด โดยมีแนวรับอยู่ที่ 1,530 และ 1,500 จุด ขณะที่แนวต้านอยู่ที่ 1,570 และ 1,600 จุด ตามลำดับ   ปัจจัยสำคัญในสัปดาห์นี้เชื่อว่าตลาดจะเริ่มให้น้ำหนักการรายงานงบการเงินงวด 2Q65  เริ่มจาก   TISCO(KS คาดกำไรที่ 1,694 ล้านบาท -5.7% QoQ, +1.6% YoY) และ DTAC (คาด 884 ล้านบาท +21.7% QoQ, -42.3% YoY)  ส่วนประเด็นอื่นๆที่ต้องติดตาม คือ ทิศทางค่าเงินบาทดอลลาร์ อ่อนค่าสุดในรอบ 6 ปี และแกว่งบริเวณ 35.9  โดย ธปท.กล่าวว่าจะปล่อยให้เงินบาทเป็นไปตามกลไกตลาด KS ประเมินแนวต้านสำคัญเงินบาทสัปดาห์นี้ 36.0/ 36.5/ 36.8 บาท
Theme การลงทุนหลักสัปดาห์นี้ : 1.)กลุ่ม Anti commodity แนะนำ PTG, CBG  2.)กลุ่มส่งออกและได้ประโยชน์จากภาวะ Food Shortage แนะนำ CPF  3.) กลุ่มที่ได้ประโยชน์จากจีนฟื้น และรัฐบาลจีนเดินหน้ากระต้นเศรษฐกิจ แนะนำ PSL  4.)กลุ่มที่ได้ประโยชน์จาก Bond yield ลง คือ กลุ่มการเงินแนะนำ MTC
Theme ลงทุน Event Play : 1.) กระแสหน้าฝนหุ้นที่ได้กระแสเชิงบวก CKP  2.)กระแสโรคฝีดาษลิง หลังจากปลายสัปดาห์ที่แล้ว ราชกิจจาฯออกประกาศเป็นโรคติดต่อที่ต้องเฝ้าระวัง รวมถึง Covid ผู้ติดเชื้อยังเพิ่มกลุ่มโรงพยาบาล,หุ้น STGT คาดได้กระแสบวก 3.)กระแสภาษีสหรัฐ-จีนผ่อนคลาย จะบวก JWD, DELTA
มุมมองตลาดหุ้น  SET วันนี้คาดแกว่งในกรอบ 1560-1570 จุด หุ้นแนะนำ  MTC
Top pick :  MTC(ราคาพื้นฐาน 61.0 บาท)  เรามีมุมมองต่อทิศทาง Bond yield ผ่านจุด Peak ไปแล้ว จากความกังวล Recession โดยปัจจุบัน Thai10Y bond yield เหลือ 2.62% ลงจาก 3.1% นับจากกลางเดือน มิ.ย.65 ประเมินเป็น Sentiment บวกต่อหุ้น Finance ใหญ่ที่ได้รับ Effect จากผลกระทบ Bond Yield จำกัดเมื่อเทียบกับ Finance เล็ก คาดว่ากำไร MTC ได้แตะระดับต่ำสุดแล้วในไตรมาส 1/2565  และคาดกำไรจะค่อยๆ ปรับตัวดีขึ้นตั้งแต่ไตรมาส 2/2565 เป็นต้นไป หนุนจากรายได้สินค้าเกษตรที่ทรงตัวสูงในไตรมาส 2  ราคาหุ้น  MTC ที่ปรับลงไปมากแล้วนับตั้งแต่ต้นปีลงราว  26.6%ytd  จน Valuation น่าสนใจโดยปัจจุบันซื้อขายอิงตาม PER ปี 2565 ที่ 14.7 เท่า หรือ ต่ำกว่าค่าเฉลี่ย PER ในอดีต  
รายงานตัวเลขเศรษฐกิจ    
วันจันทร์ ติดตามตัวเลขการปล่อยสินเชื่อของจีนใน 1H22 คาดโต 11% YoY และปริมาณ M2 ในระบบของจีนเดือน มิ.ย. คาด  +11.1% YoY   
วันอังคาร ติดตาม ดัชนี Zew Economic Sentiment Index ของเยอรมัน เดือน ก.ค. คาด -38 จุด (แย่ลงจากเดือนก่อนหน้าที่ -28 จุด) ถ้อยแถลงของ Fed Barkin และรายงานภาวะตลาดน้ำมันประจำเดือนของกลุ่ม OPEC     
วันพุธ ติดตามตัวเลขส่งออกและนำเข้าของจีนเดือน มิ.ย. คาด +12% YoY และ +3.9% YoY ตามลำดับ ตัวเลขดุลการค้าของจีนเดือน มิ.ย. คาด +US$75.7bn (-3.9% MoM) ตัวเลขเงินเฟ้อทั่วไปของสหรัฐฯ เดือน มิ.ย. คาด  +1.1% MoM และ +8.8% YoY (เทียบเดือนก่อนที่ +8.6% YoY) ตัวเลขเงินเฟ้อพื้นฐานของสหรัฐฯ เดือน มิ.ย. คาด +0.6% MoM และ +5.8% YoY   (เทียบเดือนก่อนที่ +6.0% YoY) และสต๊อกน้ำมันดิบรายสัปดาห์ของสหรัฐฯ  
วันพฤหัสฯ ติดตามดัชนีราคาผู้ผลิตของสหรัฐฯ เดือน มิ.ย. คาด +0.8% MoM และ +10.7% YoY ดัชนี Core PPI ของสหรัฐฯ เดือน มิ.ย. คาด +0.5% MoM และ +8.3% YoY ตัวเลขการขอรับสวัสดิการว่างงานของสหรัฐฯ เดือน มิ.ย. คาด +235K ทรงตัว MoM ถ้อยแถลงของ Fed Waller และตัวเลข FDI ของจีนเดือน มิ.ย. คาด +15% YoY (เทียบเดือนก่อนหน้าที่ +17% YoY)  
วันศุกร์ ติดตาม ตัวเลข GDP 2Q22 ของจีนคาด -2.3% QoQ และ +1% YoY ตัวเลข Retail sales ของจีนเดือน มิ.ย. คาด +0.3% YoY (จากเดือนก่อนหน้าที่ -6.7% YoY) ตัวเลข Fixed asset investment ของจีนใน 1H22 คาด +6% YoY ตัวเลข Industrial production ของจีนเดือน มิ.ย. คาด +0.7% YoY ตัวเลข Wholesale Price ของเยอรมันเดือน มิ.ย. คาด +1% MoM และ +22.9% YoY ตัวเลข Retail sales ของสหรัฐฯ เดือน มิ.ย. คาด +0.8% MoM และ +6.5% YoY ตัวเลข Industrial production ของสหรัฐฯ เดือน มิ.ย. คาด +0.1% MoM และ +4.8% YoY ตัวเลข Michigan Consumer Sentiment ของสหรัฐฯ เดือน ก.ค. คาด -0.4% MoM เป็น 49.8 จุด 
#KS #KSecurities #ลงทุน #Investment #KSTODAY